Christian Gobrecht

**Christian Gobrecht**, nado o 23 de decembro de 1785 en Hannover, Pensilvania, e finado o 23 de xullo de 1844 en Filadelfia, foi un inventor e gravador estadounidense, o terceiro en ocupar o posto de gravador xefe da Casa da Moeda dos Estados Unidos, desde 1840 ata o seu falecemento.

Gobrecht foi o responsable de deseños tan populares como os da serie "Liberdade sedente", que inspirou, pola súa vez, o "dólar de comercio". Outras das súas creacións máis sobranceiras son coñecido como "dólar Gobrecht", así como os anversos das moedas de un e de medio centavo tipo "cabelo trenzado" e da serie de ouro coñecida como "cabeza da Liberdade".

## Traxectoria 
### Primeiros anos e formación 
Gobrecht era fillo do reverendo John Christopher Gobrecht, que chegara aos Estados Unidos en 1755 procedente de Alemaña, e de Elizabeth Sands, cuxos devanceiros se remontan a 1642 na colonia de Plymouth. En 1823, o director da Casa da Moeda dos Estados Unidos en Filadelfia, Robert Patterson, tratou de contratar a Gobrecht como axudante, mais este rexeitou a proposta. Porén, en decembro Gobrecht solicitou o posto de gravador xefe da ceca pública estadounidense, que quedara vacante polo falecemento de Robert Scot, a través dunha carta enviada ao presidente, James Monroe. O posto, finalmente, foille adxudicado a William Kneass. O soldo fixado para Kneas era de 1.200 dólares anuais, e a Gobrecht ofrecéuselle o posto de gravador axudante, con soldo de 600 dólares, que el rexeitou.

Ademais do seu labor profesional, Gobrecht foi tamén inventor, e entre as súas achegas salientan unha mellora da cámara lucida, unha boneca parlante, un instrumento musical similar ao harmonio e unha máquina para gravar medallas, que reproducía o relevo sobre superficies planas.

miniatura|190x190px|Esbozo de **Christian Gobrecht** para a serie "Liberdade sedente".
miniatura|206x206px|Esbozo de **Christian Gobrecht** para a serie "cabelo trenzado".

### Carreira na *US Mint* 
esquerda|miniatura|171x171px|Marca de gravador de **Christian Gobrecht** nunha moeda.

Segundo consta na documentación conservada, Gobrecht xa traballara para a casa da moeda en 1823 inmediatamente despois do falecemento do seu primeiro gravador xefe, Robert Scot, mais aquela vinculación á institución fora unicamente temporal, ata que se contratou a William Kneass como novo gravador xefe en xaneiro de 1824. Coñécese tamén que Gobrecht lle vendeu á casa da moeda punzóns con letras e con números gravados por el, e mesmo unha proba de cuños en 1826, hoxe non conservada. En setembro de 1835 foi nomeado segundo gravador da ceca, como consecuencia do derramo cerebral sufrido por Kneass o 27 de agosto, que minguou as súas facultades. A partir dese momento, Gobrecht realizou a maioría das matrices e dos cuños, entre os que se atopan os do coñecido como "dólar Gobrecht", que se cuñou en pequenas cantidades (arredor dun milleiro de pezas) entre os anos 1836 e 1839. Algúns exemplares desta moeda amosan no anverso o nome completo do gravador (C.GOBRECHT.F, "Christian Gobrecht Fecit").

Finalmente, pouco despois do falecemento de Kneass en 1840, Gobrecht foi nomeado gravador xefe da Casa da Moeda dos Estados Unidos o 21 de decembro de 1840. 

Outros dos seus deseños máis salientables foron o busto con cabelo trenzado para as moedas de cobre de medio centavo e dun centavo, que estiveron en produción entre 1840 e 1857, e tamén unha serie de moedas de ouro de 21/2, de 5 e de 10 dólares.

## Escolma de traballos de Christian Gobrecht 

Ficheiro:1839 P$1 Name Omitted (Judd-104 Restrike) (obv).jpg|"Dólar Gobrecht"(A/)
Ficheiro:1839 P$1 Name Omitted (Judd-104 Restrike) (rev).jpg|Idem. (R/)
Ficheiro:1868 dollar obv.jpg|Dólar da serie"Liberdade sedente" (A/).
Ficheiro:1868 dollar rev.jpg|Idem. (R/)
Ficheiro:1855 cent obv.jpg|Anverso da serie"cabelo trenzado".
Ficheiro:1848 CAL Liberty Head quarter eagle obverse (transparent background).png|Anverso da serie"cabeza da Liberdade".
Ficheiro:1848 CAL Liberty Head quarter eagle reverse (transparent background).png|Idem. (R/)
Ficheiro:1836 P2C Two Cents (Judd-52) (obv).jpg|Proba de 2 centavos,non adoptada (A/).
Ficheiro:1836 P2C Two Cents (Judd-52) (rev).jpg|Idem. (R/)

## Notas 
## Véxase tamén 
### Bibliografía 
* Taxay, D. (1966). *.* Nova York [reimpreso en 1983. ISBN 0-915262-68-1]
* Smith, P. (2012). "". En *American Numismatic Biographies*. Páxina 147.

### Outros artigos 
* Dólar Gobrecht
* Dólar da Liberdade sentada
*Gravador xefe da Casa da Moeda dos Estados Unidos